Құстар-қанатты достар

Қасымханова Алуа Ыдырышқызы

КММ «Өкпеті» орта мектебінің биология пәнінің мұғалімі

Мақсаты:Құстар, соның ішінде жыл құстары туралы түсінік беру, құстардың тіршілігі туралы баяндау.

ә/ Құстар туралы жұмбақтар шешу арқылы қызығушылықтарын арттыру, құстар бағына саяхаттауды техникалық құрылғылардың көмегімен тамашалай отырып, құстарды қорғауға деген сезімін арттыруға жетелеу.

б/Оқушыларға экологиялық тәрбие беру, яғни құстарды қорғауға, оларға тиіспеуге, ұя жасап қарсы алуға тәрбиелеу.

Көрнекілігі: «Құстар-қанатты достар», нақыл сөздер, слайд, құс ұясы, суреттер.

Әдісі: Әдеби монтаж, түсіндіру, ойын.

1-жүргізуші:Құрметті ұстаздар, оқушылар, қадірменді қонақтар, қош келдіңіздер! Алда таяу уақытта көңілдеріңізге жылы шуақ ұялатар көктем мезгілі де жақындап қалды.

Құстар, құстар келеді, Ән құрадым әніммен,

Жерді шуға бөледі. Сән құрадым гүліммен.

Көктем келді деп бізге, Қуантамын бәріңді,

Жақсы хабар береді. Құт-береке күнімен.

2-жүргізуші: Сәлем, достар, аман ба?

 Мынау бейбіт заманда

 Шат-шадыман көктемің

 Шаттық болсын қашанда

 Сіздерді «Құстар-қанатты достар» атты мерекелік кешімізді тамашалауға шақырамыз.

1-бөлім. «Құстар-қанатты достар!»

2-бөлім. «Құстар да сыр шертеді» /тақпақтар/

3-бөлім. «Артық болмас білгенің» /Халық болжамы/

4-бөлім. «Оқушы шығармашылығы»/суреттер/

5-бөлім. «Оқушылар шеберханасы./ұя жасау/

 1-жүргізуші: Елімізде 500 –ге жуық құстардың түрі бар. Олар табиғатты зиянкес жәндіктерден қорғайды. Сондықтан олар тіршілік иелері, балапандарын қоректендіріп, қанаттандырып, қамқорлық жасап, жауларынан қорғайды. Құстар табиғатқа сән береді. Олардың әуені табиғатты құлпыртып, адамдардың көңіл-күйін көтереді. Құстардың

түрлері өте көп. Жыл құстары дегеніміз-салқын түсе жылы жаққа ұшып кетіп, көктемде қайта ұшып келетін құстар. Ол құстарға қарлығаш, көкек, аққу, қараторғай, бұлбұл, үйрек, қаз, тырна, тоқылдақ т.б. жатады.

2-жүргізуші: Құстар туған жерге көктем басталарда топ-тобымен ұшып келеді. Олар жолда талай қиындықтарды бастан кешіреді. Биік-биік таулардан асады. Өздерінің таныс жолдарынан адаспаған. Жыл құстарының тіршілік қамы, әрекеті баршамызға таныс. Мысалы: қарлығаш-адамға дос. Ол өзінің ұясын үйдің, қораның, лапастың төбесіне, ауланың айналасына салады. Қарлығаштың өз әні бар, әні құлаққа өте жағымды. Қарлығаштың ұясын бұзуға, жұмыртқасын жаруға болмайды.

Бағымбек -Қарлығаш адамға аман-саулық, жақсылық тілеп және қауіп-қатерден қорғап жүреді. Адамдар үй салуды қарлығаштан, өрмек тоқуды өрмекшіден үйренген. Бір қарлығаш бүкіл жаз бойы 1 миллион құрт жейді. Сондықтан, қарлығаш өте пайдалы құс.

2-бөлім. Ақерке- Адамзат қара жерден несібе алады,

 Табиғаттан ұрпақ үшін өшін алады!

 Жердегі аң, көктегі құсты қырып салсақ,

 Табиғат анамыздан не қалады?

Әсем - Адамбыз ғой, адамбыз анасы бар,

 Балапандай қойнында баласы бар.

 Қанаты бар досымызды қорғайықшы,

 Олардың ұрпағы бар, баласы бар.

Бекжан -Жердің көркі жасыл әлем саялы,

 Қамқоршы боп алақанмен аялы.

 Қиын-қыстау күн түссе егер басыңа

 Жапырағын көлеңке етіп жаяды.

Қазбек– Өсімдіктер халқымыз аялаған,

 Құстар оның бауырын саялаған.

 Тамылжыған тамаша табиғаттан,

 Қамқорлығын ешқашан аямаған.

1-жүргізуші: 1942 жылы Англияда суасты қайығында авария болған. Суастындағылар хат жазып құсты кеңістікке жіберген құс хатты құрлыққа жеткізген-экипаж құтқарылған. Құсты ең жоғарғы әскери Құрмет наградамен марапаттаған және кейін осы құсты экипаж қайығына үнемі бірге алып жүретін болған. Ол құс көгершін. Оқушылардың орындауында «Ақ көгершін» әнін қабыл алыңыздар.

Жанғабыл-Бейбіт көктем жырлары,

 Сағынышпен жеткен.

 Құстардың әуенімен,

 Қуанта берер көктем.

Қарақат - Қызыл гүлдер қауыз ашып маңдағы,

 Торғай шулап, бұлбұл сайрап талдағы.

 Сай қуалап, жаңа гүлден бал сорып,

 Ар біткен өлеңдете бастады.

Әсел – Шегірткедей жұтынған,

 Қырғи болып қырамын.

 Егістікке, жайылымға.

 Қорғаушы боп тұрамын.

 Бұлт болып қаптаса

 Найзағай болып туамын

Меруерт- Көк егістікті таптаса,

 Тасқын болып жуамын.

 Дайындайтын ұямд ы ,

 Достарға келе жатырмын.

2-жүргізуші: Адам мен құстардың достығы ерте заманнан басталған. Оған дәлел халықтық аңыз,ертегілер, құстар жайлы айтылатын ән-жырлары. Адамды алғашқы рет таңдандырушы құстардың ұшу қасиеттері. 1850жылы торғайды ең алғаш рет Америкаға әкелген, ол жерге құс тез үйренген. Бостон қаласынан маңында бунақденелілер өте көп болған. Сонда осы құс көмекке келген. Тұрғындар осы құсқа Құрмет белгісі ретінде орталық саябақта ескерткіш орнатқан.

Сіздердің назарларыңызға «Қос қарлығаш» әні ұсынылады. Орындайтын Еркін Аслан.

Айнұр- Әупілдек көл астында тұншығады,

 Күңіреніп көл астынан үн шығады.

 Серпіліп тұншықтырған қара тұман,

 Зарлыға қашан жарық күн шығады!

 Әупілдек тұңғиықты көтереді,

 Көтерсе, көлді ойран етер еді.

 Тағдыр да рақымы жоқ меңіреу ғой,

 Күш берсе тұншыққанша нетер еді.

Санжар- Құс болу бір қызық, құс салуда бір қызық,

 Қыран құстың баласы ұшса келмес ұяға.

 Бала бүркіт барлап ұшады, балапан бүркіт шарлап ұшады.

 Ақ сұңқар ұшар жем үшін, ер жігіт туған ел үшін.

Аяжан –Көктем келді, сұлу қыздай жаз келді!

 Күміс қанат үйрек келді, қаз келді.

 Май шуағы, жан шуағы бір шуақ

 Жырла ақын, жырлар шаттық аз ба еді?

 Қазбек- Сансыз көкек сұңқылдап,

 Нәзік үнмен сылдырлап,

 Көктем келді ертелеп,

 Бұйра бұлақ еркелеп.

Бекзат- Көктем келді тауыма,

 Құсын ертіп тағы да.

 Қуанамын ерекше,

 Нұр қонғандай жаныма

Бағымбек:Құстың жауы-жылан. Ол жұмыртқа көрсе, бітеу жұтады, таңдамайды, талғамайды. Шымшық, торғайдан бастап ірі құстартардың жұмыртқасына дейін қоймайды. Халық аңызында жылан екеш жыланға дейін аққудың жұмыртқасына тимейді екен. Биологтар бұл жағдай аққудың жұмыртқасы өте үлкен болғандықтан /114х74мм/ жылан оны жұта алмайды.

2-жүргізуші: Халқымыз күміс көмей әншісін бұлбұлға, ардақты азаматын сұңқарға, сұлу қыздарын аққуға, жігерсіз жігіттерін жапалаққа теңеген.

 «Қызғыш құс» орындайтын Секенов Бекарыс.

1-жүргізуші: Құстарға байланысты әртүрлі халық болжамдары бар.

3-бөлім. «Артық болмас білгенің» /Халық болжамы»/ Оқушылардан халық болжамдарын тыңдайық.

Әсем –Түсіңе қарлығаш кірсе-бақытқа кенелесің!

Қарлығашты көрсең қалтаңды қақ-буда-буда ақша түседі.

Әсел- Қарлығаштың ұясын бұзған адам 40 түрлі пәлеге жолығады.Қарлығаш ұясын 40 күн салады. Қарлығаш ұясына оралмаса, сақ болыңдар. Сол үйде өрт болады.

Бекжан:Құстар ертеңімен жем іздеуге асықса, күн жауын-шашынды болады.

Бекарыс:Қарлығаштар аспанда самғап ,биік ұшса күн ашық болады.

 Қарлығаштар төмендеп ұш са, жаңбыр жауып, жел тұрады.

Аслан:Улап-шулап мерзімінен ерте келіп жатқан құстар көп дауылдың болатындығын білдіреді.

Бағымбек:Шағала суға қонса, күн райының жақсы болатындығын білдіреді.

Санжар :Жұмыртқа шайқаған құстардың біразы балапан шығарады. Осы кездері 12 күнге созылған суық болады.

Қарақат:Қарға тастаған құмалақ қар үстінде тұрып қалса, көктем 40 күнге кеш туады.

Айнұр: Торғайлар топтанып ұшып, аспанда неше түрлі қимылдар жасаса, қыс ұзаққа созылады.

Меруерт:Торғайлар суға шомылса, күн суытады.

Қарақат:Қоңсы қытайлар аққудың тұла бойы асыл деп, етінен түрлі-түсті тәтті тағамдар дайындаса, мамығы мен терісін асыл бұйымдар жасайтын шикізат ретінде қолданып келген. Қытай медицинасында өтін кептіріп, соңында темір келіге түйіп, ұнтақтап, өртеп, күлін күйікті емдеуге пайдаланған. Қытайлар өте ертеде күн құсы деп есептеп «Ян» деп атаған.

Мирас: Аққудың тағы бір дұшпаны-бақсы балгерлер. Олар «Аққудың өті мың да бір ауруға ем» деп талай есерсоқ аңшыны еліктіріп, желіктіріп, қылмысқа итермелеген.

Меруерт «:Аққу жүрсе су сұлу», «Аққудың жанында жапалақ жараса ма?, «Аққуды атпа, киесі ұрады», «Аққу мен дос болсаң-жүрген жерің пәк болар», «ақ десең-қаз да ақ, бірақ аққу емес», «Аққуды атпа, досыңды сатпа». Халқымыз осы мақалдарды бекер айтпаған болар. Аққу, өйткені киелі құс.

Бекжан:ХІХ ғасырда Ресейде аққудың мамығы мен терісі өте қымбат бағаланған.1893 жылы Ресейде Ақмола облысында өткен Константин жәрмеңкесінде 450 аққу терісі, 1894 жылы 1600 аққу терісі саудаланған.

Санжар:Аққу туралы ән мен күй бар. П.Чайковскийдің «Аққу көлі», М.Мақатаевтың «Аққулар ұйықтағанда», Н.Тілендиевтің «Аққу» атты шығармалары бар.

2-жүргізуші: Елтаңбада қыран құс бейнеленген. Ол халқымыздың қайратты, қажырлы, жігерлі болатындығын білдіреді. Келесі бөлімде «жұмбақтар шешу.

Туысы дейді құстардың,

Інісі дейді тышқанның.

Тышқан да емес, құс та емес,

Екеуінен де тыс қалдым. /Жапалақ/

Қызығып әр адам,

Ұстап ап даладан.

Жүнін жұлып ап,

Бесікке қадаған, Бұл қай құс? /үкі/

Қашаудай мықты тұмсығым,

Бәсекеге тігем бұл шыным.

Құрт, қоңыз, аулап жарысам,

Орман дәрігері боп табылам. /тоқылдақ/

Түсі қара мақпалдай,

Төсі ақ сыр жаққандай.

Ұшса оқтай зулайды,

Көктен жұлдыз аққандай. /қарлығаш/

Биікке салған ағаш үй,

Сол ғой оның мекені.

Жаздай сайран салып ап,

Қыста алысқа кетеді. /қараторғай/

Маң-маң басқан жүрісі,

Барлық құстың ірісі

Қашқанда құстай ұшпайды,

Қуғанын бірақ ұстайды. /түйеқұс/

Оқушылар шығармашылығы өздері салған суреттер мен жасаған құстың ұясын қорғайды.

Құстар туралы слайд. «Әлемдегі ең әдемі құстар», «Құстар-біздің досымыз»

Мұғалім: Балалар, біздің досымыз-құстар. Оларды әрқашан да қорғап, аулаға келгенде жем шашып, қамқорлық жасайық. Көктем келерде құстарға ұя жасап, ағаштың бастарына орнатуға болады. Құстардың ұясын бұзуға, жұмыртқаларын жаруға, балапандарын өлтіруге болмайды. Бейнебаяннан, слайдтан құстар туралы мәліметтерді көріп тамашаладыңдар.

Шығыс Қазақстан облысы

Тарбағатай ауданы

Үштөбе ауылы

 «Өкпеті» орта мектебі

 « Құстар-қанатты достар»

 (кеш)

 Қасымханова А

 2016-2017 жыл